Ons en die Onderwys · RSG - iono.fm
AFRIKAANS South Africa Self-Help
Johan van Lill praat met Marnelda de Beer oor hoe om 'n leesstuk op die regte vlak vir leerders te kies om leesbegrip te bevorder. En Bruce Collins, 'n onderwyskundige, vertel van sy ervaring met tegnologie in die klaskamer.
Johan van Lill praat met Marga Botha van AROS oor haar doktorale studie wat handel oor die welstand van onderwysers. Wat kan onderwysers doen om na hulle eie welstand om te sien?
Johan van Lill praat met Alta Graaf, die nuutaangestelde operasionele hoof van die MOS-projek, oor die impak van die Vierde Nywerheidsrewolusie op onderwys en opleiding. Wat is die tendense in onderwys waarvan opvoeders moet kennis neem?
Johan van Lill kyk na die Verteenwoordigende Raad van Leerders (VRL) wat volgens die Onderwyswet in alle publieke hoërskole verkies moet word, en ook op die skoolbeheerliggaam verteenwoordiging het. Ben Feirreira van Fedsas lei gereeld skole hierin op, en gee wenke oor hoe om die verkiesing glad te laat verloop.
Johan van Lill kyk na sport, wat nie net 'n groot aanwins vir skole kan wees nie, maar ook 'n gif kan word wat die skool toksies kan maak as dit nie reg bestuur word nie. Danie Brink van die Skoleondersteuningsentrum gee vir wenke oor hoe om sport 'n vitamine vir jou skool te maak.
Dis tyd vir skole om te begin beplan vir 2020. Johan van Lill praat met Paul Colditz en Jaco Deacon oor wat skole in gedagte moet hou tydens hulle beplanningsessies.
Johan van Lill praat oor Nasionale Wetenskapweek, en lê besoek af by 'n onderwyser en 'n groep leerders om te hoor hoe hulle die vak fisiese wetenskappe ervaar.
Johan van Lill praat met prof. Michael le Cordeur, 'n onderwyskundige, oor die uitdagings van leesonderrig in skole, spesifiek waarmee plattelandse skole mee te doen kry.
Johan van Lill praat met dr. Lourens Erasmus oor die uitdagings en voordele daarvan om aanlyn vir 'n onderwyskwalifikasie te studeer. Opleiding van onderwysers is voortdurend aan die verander, en die moontlikhede van aanlynopleiding kan 'n groot bydrae maak om meer onderwysers beskikbaar te maak vir die professie.
Johan van Lill praat met Wilna van Rooyen, 'n kenner op die gebied van voorskoolse onderwys, oor die opleidingsbehoeftes van voorskoolse onderwysers.
Johan van Lill praat met Pieter Cronje, 'n kommunikasiekundige, oor die impak wat tegnologie in die toekoms op skole gaan hê en ons praat ook oor die rol wat masjienleer hierin gaan speel.
12 Sep RSG Dokumentêr
18 Sep Gesondheid
15 Sep Sterre en planete
20 Sep Wie is ek?
17 Sep Kortom